DIPLOMADÍJ PÁLYÁZAT 2017

Kedves diplomázó Belsőépítészek!
A Magyar Építész Kamara Belsőépítészeti Tagozata idén ismételtenpályázatot hirdet Belsőépítészeti Diplomadíjra.
Feltételek, jelentkezés: a pályázaton a 2016. második vagy 2017. első félévben elkészült és időben leadott és megvédett MA szintű „építész tervező művész”, építőművészvagy belsőépítész környezettervező művész diplomamunkával lehet részt venni, amely belsőépítészeti irányultságú, vagy hangsúlyos belsőépítészeti munkarészt is tartalmaz.
A pályázat beadásának helye: 	Magyar Építész Kamara Titkársága
1088 Budapest, Ötpacsirta u 2.
A pályázat beadásának időpontja: 	2017. szeptember 04. – 08. hétfőtől péntekig10.00-15.00 óra között.
A pályázatokat személyesen vagy postai küldeményként kell eljuttatni.
A pályázatok külső csomagolásán kérjük feltüntetni: „Belsőépítészeti Diplomadíj 2017 ".

Benyújtandó munkarészek tartalmi és formai előírásai:kötelező tartalmi és formai előírás nincs.
Az elkészült diplomamunkából maximum 6 darab tartósan összefűzött A3 (420 x 297 mm) méretű szerkesztett lapot ajánlott beadni. A beadott anyag tegye lehetővé a terv minél jobb megértését.
Fontos szempont a belsőépítészeti elképzelések, anyagok bemutatása. Be lehet adni vázlatokat, látványterveket, maketteket stb.
Az összefűzött A3 tervlapok beadandóak digitálisan is (pdf, pdfa, jpg formátumban), és eredeti és egyéb tervlapokat, fotómontázsokat és/vagy látványterveket lehet mellékletként a CD-re vagy DVD-re felmásolni.
A tervlapokon szerepelhet a szerző, tervezett létesítmény, a felsőoktatási intézmény és tanszék, és a konzulens neve valamint a tervezési helyszín megnevezése.
Külön lapon mellékelni kell a pályázó adatait ( Adatlap 2017).
A pályázatok elbírálása:
A pályázók diplomamunkáit a Tagozat vezetősége és a Belsőépítészeti Szakmai Minősítő Bizottság tagjai fogják értékelni, és megfelelő színvonalú munkák esetén 1 díjat ítélnek oda.
A beadott albumot és az esetleg mellékletként beadott modellt a pályázók vagy megbízottaik 2017. november 30-ig (csütörtök) vehetik át a beadás helyén. A megjelölt határidőn túl a munkákat megőrizni nem tudjuk.
[bookmark: _GoBack]Az eredményhirdetést az Építészet Világnapján, 2017. október 2-án hétfő délután tartjuk, a Magyar Építészek Háza Kós Károly termében. Közös kiállításon mutatjuk be az építész, a belsőépítész, műemlékvédelem, a kert- és tájépítész, valamint a településtervező díjazottak terveit.
Esetleges további kérdésekkel kapcsolatosan O. Ecker Judit tagozati elnököt lehet keresni a 343-0281 és a 341-0104-es telefonszámon.
Budapest, 2017. június							O. Ecker Judit
								MÉK Belsőépítészeti Tagozat elnöke
